**Škola: Škola primijenjenih umjetnosti i dizajna, Pula**

**Nastavni predmet: Povijest**

**Razred:II.**

**Datum:11.12. 2014.**

**Školska godina:2014./15.**

**Nastavnik/ca: Valentina Miletović-Anić**

Pismena priprema za izvođenje nastavnog sata u srednjoj školi

**Nastavna cjelina:** Razvijeni i kasni srednji vijek (XII.-XV. stoljeća)

**Nastavna jedinica:** Uspon Osmanskog Carstva. Osvajački ratovi **(**IV.-XVI.ST.)

**Tip sata:** Obrada novog gradiva

# I. CILJEVI I ISHODI UČENJA U NASTAVNOJ JEDINICI (znanja, vještine i stavovi)

**Ciljevi nastavne jedinice:**

Učenik će opisati nastanak i uspon Osmanskog Carstva te njegov vojni i državni ustroj, a na zemljovidu pokazati dosege njegovog širenja do sredine XVI. stoljeća.

**Temeljna povijesna znanja iskazana ishodima učenja (standard 1):**

Učenik će biti sposoban :

**1.** Služeći se tekstom u udžbeniku i pojmovnikom u njemu **objasniti** pojmove: Turci Osmanlije, janjičari, spahije, timar, sultan,veliki vezir,pašaluci, sandžaci, raja, harač, danak u krvi.

**Vještine iskazane ishodima učenja (standard 2):**

Učenik će biti sposoban:

**2.** Na slijepom zemljovidu Europe **označiti** prvobitni osmanski teritorij, područja osmanskog širenje te mjesta najvažnijih bitaka

(Vještina razumijevanja povijesne priče - uz pomoć tehničkog koncepta kontinuit i promjene)

**3.** Uz pomoć prozirnice i nastavničinog izlaganja **kreirati** lentu vremena na kojoj će biti vidljiv tijek osmanske ekspanziji na Europu.

(vještina kronološkog mišljenja - uz pomoć tehničkog koncepta kontinuit i promjene)

**4.** **Analizirati** uočene vizualne podatke predstavljene na povijesnoj slici **-**

Bitka kod Nikopolja-osmanska minijatura iz 16. st. (Vještina razumijevanja povijesne priče – tehnički koncept povijesni izvori)

**5.** **Raspraviti o** zaključcima povijesnog izvora „Bizantsko viđenje pada Konstantinopola: Georgios Sphrantzes“ o razlozima pada Konstantinopola pod osmansku vlast

(Vještina razumijevanja povijesne priče tehnički koncept- povijesne perspektive)

**6. Izraditi** grafičku mapu sa prikazom državnog, vojnog i društvenog ustroja Osmanskog Carstva te **usporediti** zapadnoeuropski i osmanski feudalizam

(Vještina razumijevanja povijesne priče – tehnički koncept –povijesni izvor)

**Šest kategorija kognitivnog procesa**

|  |  |  |  |  |  |  |
| --- | --- | --- | --- | --- | --- | --- |
| **Dimenzije znanja i njezine kategorije** | **1.Zapamti** | **2.Objasni** | **3.Primjeni** | **4.Analizaj** | **5.Vrednuj** | **6.Stvaraj** |
| **A. Činjenično znanje** |  | Ishod 1 |  |  |  |  |
| **B. Konceptualno znanje** |  |  | Ishod 2  Ishod 3  Ishod 6 | Ishod 4  Ishod 5 |  |  |
| **C. Proceduralno znanje** |  |  |  |  |  |  |
| **D. Metakognitivno znanje** |  |  |  |  |  |  |

# II. DIDAKTIČKO-METODIČKI PODACI O NASTAVNOJ JEDINICI

|  |  |
| --- | --- |
| Etape nastavne jedinice: | 1.sat  Uvodni dio (5min)  Središnji dio (35 min)  Završni dio (5min)  2.sat  Uvodni dio (5min)  Središnji dio (35 min)  Završni dio (5min) |
| **Oblici rada:** | Frontalni rad  Individualni rad  Rad u grupi  Rad u paru |
| Metode poučavanja i načini na koji učenici uče: | 1. Verbalne metode  a) nastavničko izlaganje b) dijaloška metoda  2. Dokumentacijske metode  a) rad s udžbenikom b) rad s posebno pripremljenim materijalima (nastavni listići, slike,povijesni izvori)  3. Operativne metode  Izrada lente vremena i grafičke mape |
| **Mediji (nastavna sredstva i pomagala):** | Vizualna: slike, crteži , prozirnice , geografska karta svijeta  Tekstualna: udžbenici, unaprijed pripremljeni materijali, nastavni listići  projekcijsko platno, grafoskop, ploča, kreda |
| **Popis priloga:** | Povijesna karta „ Uspon Osmanskog Carstva“ (prozirnica)  Slikovni materijali:  -osmanska vojska (prozirnica)  Nastavni listići br. 1 (izvori: bizantsko viđenje pada Konstantinopola:  Georgios Sphrantzes; osmanska minijatura iz oko 1584. -prikaz bitke kod Nikopolja  Nastavni listić br. 2 (sadržaj , crteži i pitanja za učenika po individualiziranom pristupu)  Prozirnica: najvažniji događaji u osmanskoj ekspanziji |

**Korelacija – veze s drugim nastavnim predmetima:**

Geografija – područja osmanskih osvajanja; mjesta najvažnijih bitaka

Vjeronauk/Etika – opravdanost/neopravdanost ratovanja

**Literatura**

**Izvori znanja za nastavnika**:

1. Marinović, Marijana. 2014.Nastava povijesti usmjerena prema ishodima-metodički priručnik za nastavnike, Agencija za odgoj i obrazovanje, Zagreb.
2. Marinović, Marijana. 2013. Kako oblikovati ishode učenja počevši od kraja. Rijeka
3. Armstrong, Th., Višestruke inteligencije u razredu, Educa, Zagreb, 2006.
4. Miočević-Rendić, I., Učenik istražitelj prošlosti, Školska knjiga, Zagreb, 2000.,
5. Kyriacou, Ch., Temeljna nastavna umijeća, Educa, Zagreb, 1991.
6. Gudjons, T., Didaktičke teorije, Educa, Zagreb, 1986.
7. Glasser, W., Kvalitetna škola, Educa, Zagreb, 1996.
8. Mattes, W., Nastavne metode: 75 kompaktnih pregleda za nastavnike i učenike, Naklada Ljevak, Zagreb, 2007.
9. Matijević, M. – Radovanović, D., Nastava usmjerena na učenika, Školske novine, Zagreb, 2011.
10. Buzan, T., Kako izrađivati mentalne mape, Veble, Zagreb, 2004.
11. Velika ilustrirana povijest svijeta, Otokar Keršovani, Rijeka 1974.
12. Braudel, F., Sredozemlje i sredozemni svijet u doba Filipa II.,1, 2, Antibarbarus, Zagreb, 1997./98.
13. Matuz, J., Osmansko Carstvo, Školska knjiga, Zagreb, 1992.
14. Inalcik, H., Osmansko Carstvo: klasično doba 1300. – 1600., Srednja Europa, Zagreb, 2002.

15. Nastava suvremene povijesti jugoistočne Europe, Dodatni nastavni materijal,I. Čitanka, Osmansko Carstvo, HHO, Zagreb 2007.

16. Linda Irving-De VitisKaren Bromley, Marcia Modlo, Pedeset grafičkih mapa za čitanje, pisanje i druge nastavne aktivnosti, Educa, Zagreb, 2014.

<http://commons.wikimedia.org/wiki/File:OttomanEmpireIn1683.png#mediaviewer/File:Rise_and_Fall_of_the_Ottoman_Empire_1300-1923.gif>

“History’s Turning Points - AD 1453 Siege of Constantinople” <https://www.youtube.com/watch?v=Gw66_DkuIyM>

**Izvori znanja za učenike:**

1. Hrvoje Gračanin, Hrvoje Petrić, Gordan Ravančić, Povijest, udžbenik za 2. razred gimnazije, Meridijani, Samobor 2014.

# III. ZADACI NASTAVNOG SATA - KRATAK OPIS IZBORA I STRUKTURE

# SADRŽAJA

**Činjenično znanje**

**-** pojmovi:emir, gazija, spahije, janjičari, akindžije, šerijat, divan, veliki vezir, beglerbeg (paša), sandžak, nahija, kadiluk (kadija), timar, spahiluk, zijamet , raja, čitluk, harač (glavarina), ušur (desetina), kuluk (tlaka)

-osobe: Osman, Orhan, Bajazid I.,MuratI.,MehmedII., SelimI.,Sulejman Veličanstveni, Janoš Hunjadi

-kronološki podaci: 1354., 1389., 1396., 1453., 1526.

**Konceptualno znanje**

**-**kronologija: izrada lente vremena prema zadacima

-uzročno-posljedične veze: uzroci i posljedice pada Konstantinopola, uzroci uspona i posljedice osvajanja Osmanlija

-usporedbe i sučeljavanja: usporedba zapadnoeuropskog i osmanskog feudalizma

-povijesni izvori: Osmanska minijatura (oko 1584.), Bizantsko viđenje pada Konstantinopola:

Georgios Sphrantzes

-kontinuitet i promjena: prepoznavanje i poznavanje promjena uzrokovanih osmanskim osvajanjima

**Proceduralno znanje**:

-poznavanje načina izrade lente vremena

-poznavanje načina izrade grafičke mape

-poznavanja načina analize povijesnih izvora (slikovnih i pisanih)

-poznavanje načina analize povijesne karte

**Metakognitivno znanje**:

-spremnost na eksperimentiranje s metodama učenja

- sposobnost koncentracije i ispravna raspodjela raspoloživa vremena

# IV. PLAN PLOČE

USPON OSMANSKOG CARSTVA. OSVAJAČKI RATOVI (XIV. - XVI. ST.)

- **emir Osman** , gazija , XIII. st

Širenje osmanske vlasti



**Ustroj vojske**

- **spahije** – konjanici

**-janjičari**- pješaštvo (elitne jedinice)

**-akindžije** – laka konjica

**Državni ustroj**

**sultan** - vrhovni svjetovni i vjerski poglavar

**šerija**t, središnja uprava: **veliki vezir, divan**

pokrajinska uprava: **pašaluci, sandžaci, nahije**

**sudski okruzi: kadiluci**

**timar** – zemljišni posjed, nije vlasništvo : **spahiluk , zijamet**

**raja** - seljačko stanovništvo: muslimansko i nemuslimansko - porezi i obveze propisani, seljak osobno pravno slobodan - **čitluk** - selište , nije seljakovo vlasništvo

- podavanja: **harač** (glavarina), **ušur** (desetina), **kuluk** (tlaka), **dervišina** (danak u krvi)

**Posljedice osvajanja**

**-**migracije stanovništva

-islamizacija

-gradovi poprimaju islamska obilježja

**V. RAZRADA NASTAVNOG SATA**

|  |  |  |  |  |  |  |
| --- | --- | --- | --- | --- | --- | --- |
| **ETAPE NASTAVNOG SATA** | **ŠTO RADI NASTAVNIK** | **ŠTO RADI UČENIK** | **OBLICI RADA** | **METODE POUČAVANJA** | **METODE UČENJA** | **NASTAVNA SREDSTVA I POMAGALA** |
| UVODNI DIO | -traži od učenika da odgovore koje razdoblje srednjeg vijeka uče i koje su pojave učili vezane za to razdoblje  -najavljuje temu: danas ćemo upoznati jednu državu, nastalu u M. Aziji a koja će biti u punoj ekspanziji u tom razdoblju,  -otkriva naslov: „Uspon Osmanskog Carstva“  -pita učenike jesu li čuli za pojam Osmanlije, tko su Turci, njihovo porijeklo...  -objašnjava pojmove i porijeklo, pokazuje na karti svijeta prvobitni smještaj te objašnjava i pokazuje na povijesnoj karti (prozirnica) nastanak Osmanskog Carstva  - priopćava učenicima koji ishodi učenja se od njih očekuju na kraju učenja  - daje listić 3 učeniku po individualiziranom n.p. i daje upute | - odgovara: robno novčano gospodarstvo, razvoj gradova, građanskog sloja. Križarski ratovi, rekonkvista, Stogodišnji rat, počeci parlamentarizma u Engleskoj..  -prepisuje naslov  -odgovara:“.. Sulejman, osvajanja...“  -pronalazi na povijesnoj karti u udžbeniku prvobitno područje Osmanlija te na geografskoj karti svijeta | frontalni  idividualni  frontalni | nastavničko izlaganje  dijaloška metoda  dijaloška  rad s udžbenikom | dijalog  slušanje  pisanje  dijalog  vizualizacija | grafoskop  geog. karta svijeta  udžbenik  prozirnica  grafoskop |
| GLAVNI DIO | -objašnjava i pokazuje na povijesnoj karti (prozirnici) ekspanziju Osmanlija  -pita učenike što misle o tome jesu li Europljani razmišljali o udruženom otporu Osmanlijama  -objašnjava bitku kod Nikopolja, pokazuje na povijesnom zemljovidu  -pokazuje na grafoskopu osmansku minijaturu iz oko 1584. „Bajazid I. stiže u pomoć opkoljenom Nikopolju uoči bitke s Križarima 1396.godine“  -traži od učenika da prepoznaju o kojem je povijesnom izvoru riječ te da se prisjete ključnih pitanja pri njihovoj analizi (tko ih je načinio, kada, kako i zašto; što nam dokument govori o osobama koje su ga sastavile; što trebamo još pronaći kako bi mogli „ispričali priču“ o ljudima i događajima koji su s njim povezani.)  1. Zbog čega su kršćani obućeni u odjeću karakterističnu za 16. stoljeće?  2.Pronađi još jedan predmet s kojim se u 14. stoljeću sasvim sigurno nisu koristili.  3. Kako je prikazan sultan u odnosu na druge figure?  -objašnjava i pokazuje na povijesnoj karti  osmansku ekspanziju u doba Mehmeda II. Osvajača  -objašnjava pad Konstantinopola, dijeli učenike u grupe po četiri te daje upute za rad koji su vezani za analizu povijesnog izvora „Bizantsko viđenje pada Konstantinopola: Georgios Sphrantzes“  1. O čemu govori ovaj povijesni izvor? Koga autor krivi za pad Konstantinopola?  2.Kakva je sudbina zadesila njegove stanovnike koji su preživjeli njegov pad?  3.Tko je načinio ovaj povijesni izvor, kada, kako i zašto; što nam tekst govori o osobi koja ga je sastavila; što trebamo još pronaći kako bi mogli „ispričali priču“ o ljudima i događajima koji su s njim povezani?  4.Misliš li da je neka drugačija politika mogla spasiti grad od osmanske invazije?  - organizira učenje i brine se da svi učenici aktivno sudjeluju u radu, pomaže im kad imaju teškoće i kontrolira predviđeno vrijeme (10 min.). Ako treba, dodatno pojašnjava materijale i usmjerava učenike prema ishodu.  -objašnjava i pokazuje na povijesnoj karti osmansku ekspanziju u vrijeme Selima I. i Sulejmana Veličanstvenog  -prikazuje na prozirnici najvažnije događaje  prilikom osmanske ekspantije na Europu i traži od učenika da načine lentu vremena s najvažnijim događajima  -objašnjava ustroj osmanske vojske uz slike na prozirnici | -pronalazi ključne događaje i mjesta na geografskoj karti svijeta ( ekspanzija u vrijeme sultana Orhana i Murata I.)  -odovara svojom logikom  -pronalazi područje Nikopolja na geografskoj karti svijeta  -odgovara na pitanja, raspravlja s drugim  učenicima o odgovorima  - analizira i interpretira slikovni povijesni izvor  - pokazuje na geografskoj karti osvojena  područja  -analizira i interpretira pisani povijesni izvor  - pokazuje na geografskoj karti osvojena  područja  - izrađuje lentu vremena koristeći se podacima na prozirnici  -opisuje slike osmanske vojske s prozirnice i prepoznaje vrste naoružanja | frontalni  frontalni  frontalni  rad u grupi  frontalni  frontalni  individualni  frontalni | nastavničko izlaganje  dijaloška  dijaloška  rad s posebno pripremljenim materijalima  dijaloška  rad s posebno pripremljenim materijalom  dijaloška  rad s posebno pripremljenim materijalima operativna  dijaloška  rad s posebno pripremljenim materijalima  nastavničko izlaganje | vizualizacija  slušanje  dijalog  vizualizacija  vizualizacija  istraživanje  dijalog  vizualizacija  dijalog  čitanje  preispitivanje  tvrdnji  dijalog  istraživanje  dijalog  crtanje  dijalog  pisanje | geog. karta svijeta  prozirnica  grafoskop  geog. karta svijeta  prozirnica  grafoskop  geog. karta svijeta  prozirnica  grafoskop  Nastavni listić 2  geog. karta svijeta  prozirnica  grafoskop  ploča  kreda  prozirnica  grafoskop |
| ZAKLJUČNI DIO  2.sat  UVODNI DIO  GLAVNI DIO  ZAKLJUČNI  DIO | - predlaže ponavljanje obrađenih sadržaja uz geografsku kartu i lentu vremena  - za domaću zadaću zadaje da nacrtaju kartu, oslanjajući se na kartu u udžbeniku, osmanske ekspanzije na Europu (ucrtati najvažnije bitke prikazane na lenti vremena te podruje prvobitnog osmanskog teritorija i osmanske ekspanzije)  -traži od učenika da se prisjete sadržaja s prošlog sata te da interpretiraju naučeno  -najavljuje učenicima, uz pitanja, sadržaj vezan za temu koji nisu stigli obraditi  -objašnjava ustroj države i društvo te  posljedice osvajanja  -traži od učenika da uoče i objasne razliku  između zapadnoeuropskog i osmanskog feudalizma  -traži od učenika da razmisle o posljedicama osmanskog osvajanja  -pita učenike je li to izazvalo promjene u načinu života stanovnika koji su došli pod osmansku vlast  -predlaže izradu hijerarhijske grafičke mape s glavnom temom „ Državni i društveni ustroj Osmanskog Carstva“ | -interpretira naučeno uz pomoć geografske karte i lente vremena  interpretira naučeno uz pomoć geografske karte i lente vremena  -odgovara na pitanja  -sluša i odgovara na pitanja, piše  odgovara na pitanja, piše  -odgovara na pitanja  -izrađuje na ploči i u svojoj bilježnici  Hijerarhijsku grafičku mapu | frontalni  Frontalni  -frontalni  -individualni | dijaloška  dijaloška  nastavničko izlaganje  dijaloška  dijaloška  operativna-  izrrada grafičke mape | dijalog  dijalog | geog. karta svijeta  geog. karta svijeta,  lenta vremena  Prozirnica „Plan ploče“ |